==== Selvmord ====
[[Fil:Soldatenfriedhof vossenack walter model.jpg|thumb|Models gravsten]]
Models beslutning betød afslutningen på krigen for hans mænd, men han ønskede ikke selv at overvære nederlagets efterspil. Inden han opløste sin armégruppe, sagde han til sin stab: "Er alt gjort for at retfærdiggøre vore handlinger over for historien? Hvad kan der være tilbage at gøre for en slagen hærchef? I antikken tog de gift.".<ref name="DEste329"/><ref>Newton (2006), p.356.</ref> Hans beslutning om at begå selvmord blev taget, da han hørte, at Sovjetunionen havde anklaget ham for krigsforbrydelser, nemlig 577.000 personers død i tyske [[koncentrationslejr]]e i [[Letland]] og deportering af 175.000 andre som [[tvangsarbejder]]e.<ref name="DEste329"/><ref name="Mitcham06_165"/> Efter at hans forsøg på at søge døden ved fronten var mislykket, skød han sig i hovedet i et skovklædt område den 21. april 1945. Stedet mellem [[Duisburg]] og landsbyen Lintorf er i dag en del af byen [[Ratingen]].
Død Kriminalitet